ГОДИШЕН ДОКЛАД ЗА ДЕЙНОСТТА
НА “БЪЛГАРСКА ХОЛДИНГОВА КОМПАНИЯ” АД 

ЗА 2011 ГОДИНА
I. РАЗВИТИЕ  НА  ДЕЙНОСТТА И СЪСТОЯНИЕ  НА ДРУЖЕСТВОТО
Дейността на “Българска холдингова компания” АД през текущата финансова година беше насочена в няколко направления:

· Управление на дъщерните дружества
Следвайки поставените задачи в началото на годината по отношение на своите дъщерни дружества и през 2011 г. “Българска холдингова компания” АД участваше в планиранетото на бизнеса им. “Българска холдингова компания” АД оказваше съдействие при:

· осъществяване на инвестиционни мероприятия

· усъвършенстване на техните продукти и услуги, в зависимост от изискванията на пазара

· усъвършенстване на маркетинговата дейност, дейността свързана с управлението на човешките ресурси, и други дейности свързани с управлението на дружествата

· осигуряване на финансови средства за оперативната и инвестиционната дейност на дружествата

· Участие в процеса по бизнес планиране и контрол на постигнатите резултати 
Осъзнавайки важната роля на контрола в управлението на дъщерните дружества, ръководството на “Българска холдингова компания” АД продължи своята практика за бизнес планиране и контролиране на резултатите.
Ръководството на “Българска холдингова компания” АД се стреми да бъде непрекъснато в течение на дейността на дъщерните дружества. Информация се обменя ежемесечно като дружествата предоставят отчети  за дейността си всеки месец. Провеждат се работни срещи между ръководството на холдинга и съответните ръководства на дружествата, на които се отчитат резултатите за изминалия период.
· Оказване на съдействие за финансиране на дъщерните дружества
През 2011 г. на дъщерните дружества са отпуснати средства в размер на 1 196 хил.лв. Част от тези средства, в размер на 1 105 хил.лв. са погасени.  
Към 31.12.2011 г. вземанията по отпуснати заеми – дългосрочни и краткосрочни, са на стойност 7 791 хил.лв.  

· Преструктуриране на  порфейла

През 2011 г.  “Българска холдингова компания” АД е извършила продажба на част от  дяловото си участие в дъщерното си дружество „Парк хотел Москва” АД, както и дяловете в  ДФ Стандарт инвестмънт високодоходен фонд, ДФ Стандарт инвестмънт международен фонд и ДФ ДСК Баланс. Дружеството е продало и част от инвестицията си в държавни ценни книжа.
Освободените парични средства дружеството е инвестирало в срочни банкови депозити.
Към края на 2011 г “Българска Холдингова Компания” АД притежава пакети акции от 29 дружества и дялове в доверителни фондове.
Отрасловата структура към края на 2011 г. е следната:

Най-голям е делът на инвестициите направени в отрасъл туризъм – около 70%. Към датата на изготвяне на годишния доклад за дейността в портфейла на холдинга има 8 дъщерни дружества по смисъла на чл. 277, ал. 3 от Търговския закон. Общият брой акции от такива дружества е 5 905 835, което представлява 84,31 % от общия брой акции, притежавани от дружеството. 
Освен в акции “Българска холдингова компания” АД е инвестирала част от финансовия си ресурс в държавни ценни книжа и дялове в доверителни фондове.
ОСНОВНИ ПАРАМЕТРИ НА ГОДИШНИЯ ФИНАНСОВ ОТЧЕТ

А.  Разходи на дружеството
През отчетната 2011 г. в дружеството са извършени разходи в размер на 2 587 хил. лева, които са разпределени както следва: 63.74 % от тях са финансови разходи и 36.26 % - разходи за оперативна дейност. 
Финансовите разходи са в размер на 1 649 хил. лева. С най-голям относителен дял - 58.64% и в размер на 1 517 хил.лв. са отрицателните разлики от операции с финансови активи и инструменти. Разходите за комисионни и др. такси при обратно изкупуване на глобални облигации при репо-сделки са в размер на 127 хил.лв. Разходите за лихви са в размер на 5 хил.лв. 
Разходите за оперативна дейност са в размер на 938 хил. лв. и включват разходи за амортизации, разходи за осигуровки, разходи за заплати, разходи за материали, разходи за външни услуги и други разходи.
Като цяло може да се каже, че разходите на дружеството са се увеличили с 42.69 % спрямо предходната финансова година.

Б. Финансов резултат на дружеството

В дружеството през 2011 г. е налице отрицателен финансов резултат в размер на  703 хил. лв.
За отчетната година в дружеството са начислени данъци в размер на 30 хил.лв., от които- корпоративен данък в размер на 24 хил.лв.
В. Приходи на дружеството
Най-значителен дял в общия размер на приходите заемат финансовите приходи – 94.72 %. Те са формирани както следва:

· Приходите от лихви са в размер на 1 402 хил. лв. 

· Положителни разлики от промяна на валутни курсове възлизат на 44 хил. лв., натрупани при преоценка на паричните средства в чужда валута, извършвана съгласно изискванията на Закона за счетоводство и приложимите счетоводни стандарти. 
· Преоценка на финансови активи – 367 хил.лв.
Приходите на дружеството са се увеличили с  28.80%  спрямо предходната финансова година.
Г.  Активи на дружеството
· Дълготрайните активи заемат 73.55 % от всички активи на дружеството и са структурирани както следва:

· Дълготрайни материални активи в размер на 568 хил. лв. или 2.08 %.

· Дългосрочните  финансови активи в размер на 18 963 хил. лв. или 69.41 % от общата стойност на дълготрайните активи. Най-значителен е делът на дългосрочните инвестиции в дъщерни дружества (44.60%). Останалите участия са разпределени в участия в асоциирани предприятия – 123 хил. лв. (0.45%) и участия в други дружества- 6 623 хил. лв. (24.24%). Към дълготрайните финансови активи спадат още:
· дългосрочни вземания – 7 728 хил. лв. (28.29%).
· активи по отсрочени данъци – 61 хил.лв. (0.22%).
Краткотрайните активи заемат дял от 26.45 % и са структурирани по следния начин:

-  Краткосрочни вземания – 2 901 хил. лв. – 29.53 %.


- Парични  средства - в размер на 2 919 хил.  лв. или 29.72 % от общата стойност на текущите активи.

- Краткосрочни финансови активи – 4 000 хил. лв. – 40.72 %

- Материални запаси в размер на 3 хил. лв – 0.03%
Д. Пасиви на дружеството
Собственият капитал на дружеството към 31.12.2011 г. е в размер на 29 868 хил. лв. или 81.41 % от общата сума на пасивите на дружеството и е разпределен както следва:
· Основен капитал – 6 584 хил.лв.

· Премии от емисия – 7 407 хил.лв.

· Резерв от последващи оценки на активите и пасивите – - 692 хил.лв.

· Резерви – 13 240 хил.лв.

· Резултат от предходни периоди – 4 032 хил.лв.

· Резултат от текущия период –  - 703 хил.лв.
Краткосрочните пасиви  на дружеството възлизат на 7 275 хил. лв. (18.59 % от общата сума на пасивите). Те включват задълженията към свързани предприятия  в размер 129 хил. лв., към бюджета в размер на 24 хил. лв., задължения към персонала и осигурителни предприятия в размер на 20 хил. лв., задължения към банки по репо-сделки в размер на 7 098 хил.лв., други задължения в размер на 4 хил.лв.
1. ЛИКВИДНОСТ:

През 2011 г. “Българска холдингова компания” АД е посрещала потребностите си за обезпечаване разходите за дейността си със собствени средства.

Собствените средства са резултат от приходите от основната дейност на дружеството:

· Приходи от лихвени плащания по глобални облигации

· Приходи от лихви във връзка с лихвоносни вземания от дъщерни дружества

· Приходи от оказани услуги и други

· Приходи от продажба на инвестиции

“Българска холдингова компания” АД пренасочи тези средства за финансиране на инвестиционна си програма.

Източници на ликвидност за  “Българска холдингова компания” АД през 2011 г.

Вътрешни източници

Към 31.12.2011 г. наличните парични средства на “Българска холдингова компания” АД  възлизат на 2 919 хил.лв., от които 92.12 % са под формата на срочни банкови депозити, а останалите са средства по разплащателни сметки и наличност в касата. 

Към 31.12.2011 г. вземанията на “Българска холдингова компания” АД  са в размер на 10 629 хил.лв. Основната им част представлява :

· 7 791 хил.лв. вземания от свързани предприятия по отпуснати парични заеми, в т.ч.:

· дългосрочни – 7 728 хил.лв.

· краткосрочни – 63 хил.лв.

· 361 хил.лв. краткосрочни вземания от свързани предприятия по договори за извършени услуги и СМР.

· 2 144 хил.лв. вземания от свързани предприятия по лихви по отпуснати заеми. 

Останалите вземания са вземания по лихви по глобални облигации и ДЦК, предплатени разходи за абонаменти, вземания по предоставени депозити на банки и други.

Външни източници

Дружеството не е ползвало привлечени средства през 2011 г.. Необходимостта от привлечени средства ще бъде преценявана за всеки конкретен случай според конкратните инвестиции и наличните свободни парични ресурси към времето му на възникване.

Глобалните облигации са обект на репо-сделки (споразумение за продажба с обратно изкупуване). Дружеството не е отписало финансовите активи, тъй като при прехвърлянето им  запазва контрол върху тях и може да получи изгоди от тях.

Във връзка с така изложеното, основните параметри на показателите за финансов анализ на дейността имат следните стойности:

	Показател
	31.12.2009
	31.12.2010
	31.12.2011

	К обща  ликвидност
	0.97
	1.08
	1.35

Наблюдава се увеличение на показателя за обща ликвидност през 2011 год. в сравнение с финансовата 2010 година.

2. КАПИТАЛОВИ РЕСУРСИ

През 2011 г. общият капиталов ресурс възлиза на 37 143 хил.лв, като 80.41% са собствен капитал и 19.59 % е привлечен капитал. В сравнение с предходната година, се наблюдава намаление на капиталовия ресурс с около 14 %. 
Това се отразява и на показателите за финасова автономност и задлъжнялост:

	Показател
	31.12.2009
	31.12.2010
	31.12.2011

	К финансова автономност
	8.96
	2.28
	4.11

	Показател
	31.12.2009
	31.12.2010
	31.12.2011

	К задлъжнялост
	0.11
	0.44
	0.24

Собственият капитал на „Българска холдингова компания” АД към 31.12.2011 г. е 29 868 хил.лв. Намалението спрямо предходната финансова година е с 259 хил.лв. или с около 1%. Намаляването се дължи на формирания отрицателен финансов резултат.
Общите задължения на „Българска холдингова компания” АД  към 31.12.2011 г. възлизат на 7 275 хил.лв. и са намалели с 5 917 хил.лв. спрямо същите към 31.12.2010 г. 
3. РЕЗУЛТАТИ ОТ ДЕЙНОСТТА

За финансовата 2011 г.е формиран отрицателен финансов резултат в размер на 703 хил.лв.
Финансовите разходи заемат дял от 63.74% от общите разходи на дружеството. От тях с най- голям относителен дял – 58.64 % са разходите са свързани  с отрицателни разлики  от операции с финансови активи и инструменти.
II. ВАЖНИ СЪБИТИЯ, НАСТЪПИЛИ СЛЕД ДАТАТА, КЪМ КОЯТО  Е СЪСТАВЕН ГОДИШНИЯТ ФИНАНСОВ ОТЧЕТ 
За периода след датата, към която е съставен финансовият отчет, до датата на публикуването му не са настъпили важни и/или значителни за дейността на предприятието некоригиращи събития, неоповестяването на които би повлияло за вярното и честно представяне на финансовите отчети.

III. ПРЕДВИЖДАНО РАЗВИТИЕ НА ДРУЖЕСТВОТО 
 С оглед провежданата инвестиционна програма в дружествата от туристическия отрасъл, се очаква повишаване на рентабилността им в дългосрочен план. За целта дейността на “Българска холдингова компания” АД  ще е насочена в следните основни направления: 

· Преструктуриране на портфейла от акции в зависимост от стратегическите интереси и текущата икономическа конюнктура, с цел увеличаване на приходите в краткосрочен и дългосрочен план.

· Ефективно управление на дъщерните дружества с цел повишаване капитализацията им, подпомагане при реализацията на продукцията и осигуряване на нужните инвестиции.
· Ефективно управление на свободните парични ресурси.
Главна цел е повишаване рентабилността на дъщерните дружества, а оттам и повишаване на текущите приходи и печалбата, което ще доведе до нарастване на стойността на акциите на “Българска холдингова компания” АД.

IV. ДЕЙСТВИЯ В ОБЛАСТТА НА НАУЧНО- ИЗСЛЕДВАТЕЛСКАТА И РАЗВОЙНАТА ДЕЙНОСТ
Дружеството не извършва собствена изследователска и иновационна дейност, както и трансфер на иновации. През текущата година също няма потребност дружеството да заделя средства за научни изследвания и разработки. 

V. ИНФОРМАЦИЯ ПО ЧЛ.187Д ОТ ТЪРГОВСКИЯ ЗАКОН

През  2011 г. дружеството не е придобивало или прехвърляло собствени акции.
Към  31.12.2011 г. дружеството не притежава собствени акции.
VI. ИНФОРМАЦИЯ ПО ЧЛ.247 ОТ ТЪРГОВСКИЯ ЗАКОН
1. ВЪЗНАГРАЖДЕНИЯ, ПОЛУЧЕНИ ОБЩО ПРЕЗ 2011 Г. ОТ ЧЛЕНОВЕТЕ НА НАДЗОРНИЯ И УПРАВИТЕЛНИЯ СЪВЕТ НА ДРУЖЕСТВОТО: 

Разходите за възнаграждения през 2011 год. на членовете на Надзорния и Управителния съвет са в размер на 334 хил.лв.
2. ПРИДОБИТИ, ПРИТЕЖАВАНИ И ПРЕХВЪРЛЕНИ ОТ ЧЛЕНОВЕТЕ НА НАДЗОРНИЯ И УПРАВИТЕЛНИЯ СЪВЕТ НА ДРУЖЕСТВОТО АКЦИИ И ОБЛИГАЦИИ НА “БЪЛГАРСКА ХОЛДИНГОВА КОМПАНИЯ” АД: 
През 2011 год. не са придобивани  и прехвърляни акции на “Българска холдингова компания” АД от членовете на Надзорния и Управителния съвет на дружеството.

„Българска компания за текстил” АД в качеството му на член на Надзорния съвет на „Българска холдингова компания” АД притежава 589 450 броя акции.

Останалите членовете на Надзорния и Управителния съвет не притежават акции на дружеството.

3. ПРАВА НА ЧЛЕНОВЕТЕ НА НАДЗОРНИЯ И УПРАВИТЕЛНИЯ СЪВЕТ НА ДРУЖЕСТВОТО ДА ПРИДОБИВАТ АКЦИИ И ОБЛИГАЦИИ НА “БЪЛГАРСКА ХОЛДИНГОВА КОМПАНИЯ” АД: 

Членовете на Надзорния и Управителния съвет на “Българска холдингова компания” АД имат право да придобиват акции и облигации на дружеството при спазване на разпоредбите на Търговския закон. 
Съгласно устава на дружеството, членовете на Надзорния и Управителния съвет на “Българска холдингова компания” АД имат право от свое или от чуждо име да осъществяват конкурентна на дружеството дейност като сключват търговски сделки, участват в търговски дружества като неограничено отговорни съдружници, както и да бъдат прокуристи, управители или членове на съвети на други дружества или кооперации, когато се извършва конкурентна на дружеството дейност
4. УЧАСТИЕ НА ЧЛЕНОВЕТЕ НА НАДЗОРНИЯ И УПРАВИТЕЛНИЯ СЪВЕТ НА ДРУЖЕСТВОТО В ТЪРГОВСКИ ДРУЖЕСТВА КАТО НЕОГРАНИЧЕНО ОТГОВОРНИ СЪДРУЖНИЦИ, ПРИТЕЖАВАНЕТО НА ПОВЕЧЕ ОТ 25 НА СТО ОТ КАПИТАЛА НА ДРУГО ДРУЖЕСТВО, КАКТО И УЧАСТИЕТО ИМ В УПРАВЛЕНИЕТО НА ДРУГИ ДРУЖЕСТВА ИЛИ КООПЕРАЦИИ КАТО ПРОКУРИСТИ, УПРАВИТЕЛИ ИЛИ ЧЛЕНОВЕ НА СЪВЕТИ: 

Хараламби Борисов Анчев - Председател на Съвета на директорите на „Аугуста-91”АД гр.Хисар, „Българска индустриална компания” ХАД гр.София, „Инкомс-инструменти и механика” АД гр.София, „Парк хотел Москва” АД гр.София; Председател на Съвета на директорите на „Търговия на едро Плевен”АД гр.Плевен като представител на „Аугуста- 91” АД; Председател на Съвета на директорите на „Търговия на едро Слевен”АД гр.Сливен като представител на „Българска индустриална компания” ХАД;  Председател на Съвета на директорите на „Модтрико”АД гр.Левски като представител на „Българска импресарско-рекламна агенция” АД; Председател на Съвета на директорите на „Елпром АНН”АД гр.Петрич като представител на „Аугуста 99” ЕООД; Председател на Съвета на директорите на „Харманлийска керамика”АД гр.Харманли като представител на „Българска лизингова компания” ЕАД; Председател на Съвета на директорите на „Българска импресарско-рекламна агенция”АД гр.София като представител на „Българска индустриална компания” ХАД; Председател на Съвета на директорите на „Българска лизингова компания”ЕАД гр.София като представител на „Бистрец”АД.
“Българска компания за текстил” АД 
Бойко Борисов Биров- Член на Съвета на директорите на“Българска импресарско-рекламна агенция” АД, гр. София
“Индустриален бизнес център” АД
Юлия Веселинова Стойкова- Няма данни за извършвана извън дружеството дейност, освен като адвокат към САК.

Пирин Василев Атанасов- Член на Съвета на директорите на „Търговия на едро Плевен”АД гр.Плевен като представител на „Инкомс-инструменти и механика” АД; Изпълнителен директор и Член на Съвета на директорите на „Търговия на едро Слевен”АД гр.Сливен като представител на „Българска лизингова компания” ЕАД; Член на Съвета на директорите на „Модтрико”АД гр.Левски като представител на „Българска лизингова компания” ЕАД; Изпълнителен директор и Член на Съвета на директорите на „Елпром АНН”АД гр.Петрич като представител на „Аугуста-91”АД; Член на Съвета на директорите на „Харманлийска керамика”АД гр.Харманли като представител на „Инкомс ИМ” АД; Изпълнителен директор и член на Съвета на директорите на „Българска лизингова компания”ЕАД гр.София като представител на „Търговия на едро Сливен”АД; Изпълнителен директор и Член на Съвета на директорите на „Аугуста -91”АД гр.Хисар като представител на „Българска импресарско-рекламна агенция ”АД; Изпълнителен директор и Член на Съвета на директорите на „Българска индустриална компания”ХАД гр.София като представител на „Инкомс-инструменти и механика”АД; Член на Съвета на директорите на „Инкомс-инструменти и механика”АД гр.София като представител на „АТП Бухово ”АД;  Изпълнителен директор и Член на Съвета на директорите на „Парк хотел Москва”АД гр.София като представител на „Инкомс-инструменти и механика”АД.
Димитър Иванов Миланов- Член на Съвета на директорите на “Българска индустриална компания” ХАД, гр. София 

Ирина Михайлова Молерова- Няма данни за извършвана извън дружеството дейност, освен като адвокат към САК.

5. ДОГОВОРИ ПО ЧЛ. 240 Б ОТ ТЪРГОВСКИЯ ЗАКОН, СКЛЮЧЕНИ ПРЕЗ  2011 Г.:

През 2011 год. не са сключвани договори по чл.240 Б от Търговския закон.

6. ПЛАНИРАНА СТОПАНСКА ПОЛИТИКА ПРЕЗ 2012 Г., ОЧАКВАНИТЕ ИНВЕСТИЦИИ, РАЗВИТИЕ НА ПЕРСОНАЛА, ОЧАКВАНИЯТ ДОХОД ОТ ИНВЕСТИЦИИ И РАЗВИТИЕ НА ДРУЖЕСТВОТО, КАКТО И ПРЕДСТОЯЩИТЕ СДЕЛКИ ОТ СЪЩЕСТВЕНО ЗНАЧЕНИЕ ЗА ДЕЙНОСТТА НА ДРУЖЕСТВОТО: 

Основните тенденции в дейността на  “Българска холдингова компания” АД и през следващите години се очаква да бъдат свързани с:
· придобиване, оценка и продажба на участия в други дружества
· управление на  дружества от своя портфейл, в които “Българска холдингова компания” АД  може да упражнява контрол пряко или чрез свързан лица
· инвестиране в дружества от порфейла, към които “Българска холдингова компания” АД има дългосрачен интерес

· финансиране на дружествата, в които  “Българска холдингова компания” АД участва
Основните стратегически интереси на “Българска холдингова компания” АД са насочени в туристическия отрасъл.

VII. НАЛИЧИЕ НА КЛОНОВЕ НА  НА ДРУЖЕСТВОТО 

Към 31.12.2011 год. дружеството няма открити клонове.

VIII. ИЗПОЛЗВАНИ ОТ ДРУЖЕСТВОТО ФИНАНСОВИ ИНСТРУМЕНТИ 
Финансовите инструменти, които дружеството използва, се подразделят на следните видове:
1. Финансови активи – парични средства, търговски и други вземания, предоставени заеми, инвестиции в ценни книжа ( акции и облигации).

2. Финансови пасиви – търговски и други задължения.
Оповестяването на информация за финансовите инструменти и за свързаните с тях рискове е важно за потребителите на информация  от финансовите отчети.

Финансовият риск (несигурност) представлява възможни колебания в стойността на финансовите инструменти, паричните потоци или във финансовия резултат, дължащи се на външни (в по-голяма степен) и вътрешни фактори.
Финансовият риск бива четири основни вида:

1. Ценови риск, в т.ч.

a) валутен риск, представляващ възможни колебания в стойността на финансовите инструменти в резултат на промени във валутните курсове;
б)  лихвен риск, при който стойността на финансовите инструменти може да се промени в резултат на промени в лихвените проценти, както е например при облигации с фиксиран лихвен процент;

в) пазарен риск, при който се променя стойността на финансовия инструмент в резултат на промени в пазарните цени на ценните книжа.
2. Кредитен риск, при който може да се реализира загуба поради неизпълнение на задълженията на една от страните, например при непогасяване от страна на длъжниците  на предоставени заеми.

3. Ликвиден риск, който се свързва с трудности при набавяне на парични средства за изпълнение на ангажиментите по финансовия инструмент, например невъзможност за набавяне на парични средства от кредитополучател за погасяване на главница и изплащане на лихви по получен заем.
4. Риск на паричния поток, представляващ колебания в размера на бъдещите парични потоци, свързани с даден финансов инструмент.

